Tabletka escapelle a meškanie menštruácie
Dobrý deň, 29.02. sme mali nechranený styk a na druhý deň som užila Escapelle tabletku. No len 02.03. sa nam stalo že zlyhala ochrana tak som si musela Escapelle vziať znovu. Včera 04.03.som mala dostať menzes no neprišiel.Je normalne že by po tabletkách menzes neprišiel? kedy si mam spraviť test ?
Dobrý deň,
ďakujeme za Vašu otázku.
Po použití lieku Escapelle je menštruačné krvácanie u väčšiny žien normálne a objavuje sa v očakávanej dobe, ale niektoré ženy ho môžu mať neskôr alebo skôr ako zvyčajne. Ak sa Vám menštruácia oneskorí o viac ako 5 dní, obráťte sa (po vykonanom tehotenskom teste) na lekára. Taktiež odporúčam vykonať tehotenský test v prípade, že sa objaví nezvyčajne slabá menštruácia.
Prajem pekný zvyšok dňa.
S pozdravom
PharmDr. Veronika Kiabová